1. ปัจจัยความเสี่ยง

  ปัจจัยความเสี่ยงของธุรกิจศูนย์การค้าและธุรกิจโรงแรม และการท่องเที่ยว

ปัจจัยความเสี่ยงสำหรับบริษัท เอ็ม บี เค จำกัด (มหาชน) (MBK) ในส่วนของอาคาร เอ็ม บี เค
เซ็นเตอร์ ซึ่งประกอบด้วย ศูนย์การค้า เอ็ม บี เค เซ็นเตอร์ โรงแรมปทุมวัน ปริ๊นเซส
และอาคาร เอ็ม บี เค ทาวเวอร์ นั้น
ยังคงเป็นความเสี่ยงในด้านความต่อเนื่องของการดำเนินธุรกิจ เนื่องจากสัญญาเช่าที่ดิน
ที่เป็นสัญญาเช่าระยะ 30 ปี ซึ่ง MBK ได้ทำไว้กับเจ้าของที่ดิน จะหมดอายุลงในเดือนเมษายน
2556 เพื่อเป็นการลดผลกระทบของความเสี่ยงดังกล่าว MBK
จึงได้ขยายฐานธุรกิจไปยังภายนอกอาคาร เอ็ม บี เค เซ็นเตอร์ สามารถสรุปโดยสังเขป ดังนี้

 ปี 2544

- ซื้อที่ดินและพัฒนาที่ดินเป็นโรงแรม เชอราตัน กระบี่ บีช รีสอร์ท จังหวัดกระบี่
ซึ่งเป็นโรงแรมระดับ 5 ดาว บริหารงานโดยกลุ่มโรงแรมสตาร์วู๊ด
เปิดดำเนินกิจการตั้งแต่เดือนกุมภาพันธ์ 2546

- ซื้อหุ้นสามัญของบริษัท โรงแรม รอยัลออคิด (ประเทศไทย) จำกัด (มหาชน)
ดำเนินธุรกิจโรงแรม รอยัล ออคิด เชอราตัน ซึ่งเป็นโรงแรมระดับ 5 ดาว ริมแม่น้ำเจ้าพระยา
จังหวัดกรุงเทพมหานคร

   ปี 2545

  - ซื้อกิจการ สนามกอล์ฟ ล็อค ปาล์ม กอล์ฟ คลับ (สนามกอล์ฟ LP) จังหวัดภูเก็ต
  ซึ่งเป็นสนามกอล์ฟมาตรฐาน 18 หลุม พาร์ 72

- ซื้อกิจการโรงแรม รอยัล ปริ๊นเซสระนอง จังหวัดระนอง ซึ่งเป็นโรงแรมระดับ 4 ดาว
บริหารงาน โดย

กลุ่มรอยัล ปริ๊นเซส

- ซื้อหุ้นสามัญของบริษัท สยามพิวรรธน์ จำกัด ดำเนินธุรกิจศูนย์การค้าสยามเซ็นเตอร์
สยามดิสคัฟเวอรี่สยามทาวเวอร์ และสยามพารากอน (เป็นธุรกิจร่วมลงทุนระหว่าง บริษัท
สยามพิวรรธน์ จำกัด กับ กลุ่ม เดอะมอลล์) ซึ่งเปิดดำเนินการตั้งแต่เดือนธันวาคม 2548

 ปี 2546

- ซื้อที่ดินด้านตะวันออกเฉียงเหนือของสนามกอล์ฟ LP จังหวัดภูเก็ต ประมาณกว่า 1,000 ไร่
เพื่อพัฒนาเป็นสนามกอล์ฟมาตรฐาน 18 หลุมเพิ่มอีกแห่ง
โดยคาดว่าการดำเนินการก่อสร้างจะแล้วเสร็จสมบูรณ์ และเปิดให้บริการได้ประมาณเดือนกุมภาพันธ์
2550

- ซื้อบริษัท แปลน เอสเตท จำกัด (PST)
ซึ่งเป็นผู้ชำนาญการพัฒนาอสังหาริมทรัพย์ทางด้านที่อยู่อาศัยเพื่อขาย เนื่องจากทาง MBK
มีที่ดินที่รอการพัฒนาอยู่ที่จังหวัดปทุมธานี เนื้อที่รวมประมาณกว่า 825 ไร่

- ซื้อที่ดินประมาณ 150 ไร่ ตั้งอยู่ที่ตำบลบ่อผุด เกาะสมุย จังหวัดสุราษฎร์ธานี
เพื่อรองรับการขยายธุรกิจโรงแรมและรีสอร์ท รวมถึงการพัฒนาที่ดินในโครงการบางส่วน
เพื่อเป็นโครงการที่อยู่อาศัย ขณะนี้อยู่ระหว่างดำเนินการวางแผนการพัฒนาโครงการ (Master
Plan) และคาดว่าจะสามารถเริ่มดำเนินการก่อสร้างได้ในปี 2550

   ปี 2547

- ซื้อกิจการธุรกิจตัวแทนจำหน่ายบัตรโดยสารเครื่องบิน และธุรกิจการท่องเที่ยว
ภายใต้ชื่อทางการค้าว่าMBK Leisure โดยการดำเนินงานในนามบริษัท แอ๊บโซลูท แทรเวิล จำกัด
และ บริษัท เอ็ม บี เค เลเชอร์ จำกัด
เพื่อเป็นการขยายช่องทางด้านการตลาดสำหรับธุรกิจที่เกี่ยวข้องกับธุรกิจการท่องเที่ยว
ที่เป็นธุรกิจหลักธุรกิจหนึ่งของ MBK

 ปี 2549

- ซื้อที่ดินบริเวณพัทยากลาง จังหวัดชลบุรี ปัจจุบันเป็นที่ตั้งโรงแรมระดับ 4 ดาวแห่งหนึ่ง
โดยมีวัตถุประสงค์เพื่อรองรับการขยายธุรกิจด้านโรมแรม ในอนาคต

การดำเนินการดังกล่าวของ MBK ก็เพื่อเป็นการขยายฐานรายได้ของบริษัทฯ
และยังเป็นการลดความเสี่ยงของการต่อสัญญาเช่าอาคาร เอ็ม บี เค เซ็นเตอร์
กับเจ้าของที่ดินอีกด้วย

นอกจากนี้ MBK ยังมีปัจจัยความเสี่ยงอันมาจากปัจจัยภายนอก
ซึ่งอาจจะส่งผลกระทบต่อธุรกิจศูนย์การค้า ธุรกิจโรงแรมและการท่องเที่ยว
ที่ต้องพึ่งพิงนักท่องเที่ยวจากต่างชาติ อาทิเช่น ความไม่สงบของ 3 จังหวัดภาคใต้ โรคระบาด
ภัยพิบัติทางธรรมชาติ ตลอดจนถึงเสถียรภาพทางการเมืองของรัฐบาล ทั้งนี้
ปัจจัยดังกล่าวเป็นปัจจัยภายนอกที่ MBK ไม่สามารถควบคุมได้ ดังนั้น
จึงได้มีการวางแผนทางด้านกลยุทธ์และทางด้านการตลาดให้สอดคล้องกับสถานการณ์ต่างๆ
อยู่ตลอดเวลา

ปัจจัยความเสี่ยงของธุรกิจพัฒนาอสังหาริมทรัพย์

ปัจจัยความเสี่ยงของธุรกิจพัฒนาอสังหาริมทรัพย์ แบ่งออกเป็น

1. ความเสี่ยงจากราคาวัสดุก่อสร้างและการขาดแคลนแรงงานในการก่อสร้าง

เนื่องจาก ภาวะที่ราคาน้ำมันขยับตัวสูงขึ้นอย่างต่อเนื่อง
และการที่ผู้ประกอบการธุรกิจอสังหาริมทรัพย์มีการพัฒนาโครงการใหม่ๆ เพิ่มขึ้น
อีกทั้งการที่รัฐบาลจะมีการดำเนินงานก่อสร้างของโครงการเมกกะโปรเจค (Maga Project)
ประกอบกับระบบการก่อสร้างในปัจจุบันยังคงมีความจำเป็นต้องใช้แรงงานเป็นจำนวนมาก
ซึ่งปัจจัยในเรื่องราคาน้ำมันและการลงทุนพัฒนาด้านอสังหาริมทรัพย์ดังกล่าว
ส่งผลให้เกิดการผันผวนของราคาวัสดุก่อสร้างและแรงงานในการดำเนินการก่อสร้างอสังหาริมทรัพย์
ทำให้การพัฒนาโครงการพัฒนาที่ดินเพื่อขายของ PST มีระยะเวลาในการพัฒนาโครงการเพิ่มขึ้น
ภาวะเช่นนี้ส่งผลกระทบต่อการทำกำไรของ PST
และยังมีผลให้กำลังซื้อของลูกค้าลดต่ำลงเนื่องจากมีภาระค่าใช้จ่ายที่เพิ่มขึ้น

อย่างไรก็ตาม PST ก็ได้พยายามลดความเสี่ยง
โดยได้มีการวางแผนการก่อสร้างในรูปแบบการจ้างเหมาแบบเบ็ดเสร็จลักษณะเทิร์นคีย์
เพื่อให้สามารถควบคุมราคาวัสดุก่อสร้างไม่ให้เกิดการผันผวน
และทำให้งานก่อสร้างเป็นไปตามมาตรฐานที่ PST กำหนด โดยจัดให้มีการประมูลราคา
คัดเลือกผู้รับเหมางานก่อสร้าง และงานระบบต่างๆ
ซึ่งทำให้สามารถควบคุมต้นทุนค่าก่อสร้างและสามารถกำหนดราคาขายให้สอดคล้องกับต้นทุนการผลิตได้

2. ความเสี่ยงจากการเพิ่มขึ้นของอัตราดอกเบี้ย

เนื่องจากแนวโน้มการปรับขึ้นของอัตราดอกเบี้ยเงินในตลาดและสถาบันการเงินที่มีอย่างต่อเนื่องในช่วงปลายปี
2548
อีกทั้งการเพิ่มความเข้มงวดในการพิจารณาสินเชื่อเพื่อที่อยู่อาศัยและสินเชื่อของภาคธุรกิจอสังหาริมทรัพย์มากขึ้น
ส่งผลต่อกำลังซื้อของลูกค้าและการลงทุนของบริษัทพัฒนาอสังหาริมทรัพย์ กล่าวคือ ในมุมมองของ
PST เมื่อมีการปรับตัวเพิ่มขึ้นของดอกเบี้ยเงินกู้ มีผลให้ PST ต้องแบกรับภาระดอกเบี้ยที่เพิ่มขึ้น
ส่งผลกระทบให้ต้นทุนในการดำเนินงานสูงขึ้นด้วย ส่วนในมุมมองของลูกค้านั้น
ส่งผลกระทบในการชะลอการตัดสินใจที่จะซื้อหรือพิจารณาเลือกซื้อบ้านที่มีขนาดเล็กลงและราคาต่ำลง
รวมถึงความสามารถในการผ่อนชำระในอนาคตของลูกค้าก็ลดลงด้วย

ดังนั้น เพื่อเป็นการลดความเสี่ยงในเรื่องดังกล่าว PST จึงได้มีการวางแผนทางการเงิน
การตลาดและการขายอย่างมีประสิทธิภาพ โดยทางด้านการเงินนั้น PST
ได้จัดหาแหล่งเงินทุนจากสถาบันการเงินให้เพียงพอเพื่อรองรับกับความต้องการของลูกค้าที่ประสงค์จะซื้อบ้าน
โดยกำหนดเงื่อนไขให้เหมาะสมกับโครงการต่างๆ ของบริษัท ส่วนทางด้านการตลาดและขาย PST
ได้พยายามรักษา ควบคุมคุณภาพของบ้านที่สร้าง และการให้บริการหลังการขาย นอกจากนี้ PST
ยังจัดหาผลิตภัณฑ์หลากหลายรูปแบบให้ลูกค้าได้มีทางเลือกมากขึ้น
โดยการลดขนาดแปลงที่ดินและลดขนาดเนื้อที่บ้านให้เล็กลงเพื่อให้ราคาขายอยู่ในอัตราที่เหมาะสมกับกำลังซื้อของลูกค้า

3. ความเสี่ยงของคุณภาพงานก่อสร้าง

เนื่องจาก ปัจจุบัน PST
มีการรับบริหารควบคุมงานก่อสร้างสาขาของสถาบันการเงินและก่อสร้างโครงการต่างๆ ของ PST
ซึ่งอาจจะมีความเสี่ยงในเรื่องของระยะเวลาในการก่อสร้าง การส่งมอบงานให้กับลูกค้าตามกำหนด
รวมทั้งมาตรฐานคุณภาพงานก่อสร้างตามที่ลูกค้าต้องการ ดังนั้น PST
จึงลดความเสี่ยงโดยการวางแผนในการก่อสร้างล่วงหน้าและมีการกำหนดระยะเวลาที่แน่นอนในการก่อสร้างที่ได้มีการตกลงไว้กับลูกค้า
มีการตรวจสอบคุณภาพงานทุกขั้นตอนอย่างมีมาตรฐาน
เพื่อให้การก่อสร้างแล้วเสร็จตามกำหนดระยะเวลา สอดคล้องกับงานการตลาดและการขาย
และเป็นไปตามความต้องการของลูกค้า

4. ความเสี่ยงของการแข่งขันสูง

เนื่องจาก มีปัจจัยต่างๆ ที่ส่งผลกระทบต่อเศรษฐกิจ อาทิเช่น ราคาน้ำมัน อัตราเงินเฟ้อ
อัตราดอกเบี้ย เป็นต้น ส่งผลให้ลูกค้าชะลอการตัดสินใจในการซื้ออสังหาริมทรัพย์
ทำให้กำลังซื้อลดลงในขณะที่ยังมีจำนวนบ้านคงเหลืออยู่จากอุปทานส่วนเกิน ซึ่งทำให้ PST
ต้องวางกลยุทธ์และแผนการตลาดเพื่อแข่งขันในด้านราคาและการส่งเสริมการขายในรูปแบบต่างๆ
นอกจากนั้น ยังต้องมีการปรับปรุงคุณภาพและรูปแบบของโครงการอย่างสม่ำเสมอ
รวมถึงสร้างความน่าเชื่อถือให้กับลูกค้าให้มากยิ่งขึ้นด้วย

ปัจจัยความเสี่ยงของธุรกิจสนามกอล์ฟ

ธุรกิจสนามกอล์ฟมีความเสี่ยงดังนี้

1. ความผันผวนของฤดูกาล (Seasonal Effect)

ในช่วงฤดูฝนสำหรับจังหวัดภูเก็ตของทุกปี นั้น (ซึ่งอยู่ในช่วงประมาณเดือนพฤษภาคม
ถึงเดือนตุลาคม) จะเป็นช่วงที่มีผู้เล่นกอล์ฟน้อย (Low season) เนื่องจาก
สภาพอากาศไม่เอื้ออำนวย ทำให้รายได้จากการบริการสนามกอล์ฟในช่วงดังกล่าว
มียอดรวมน้อยกว่าช่วงฤดูร้อน ความผันผวนของฤดูกาลนี้ส่งผลกระทบต่อผลประกอบการ
ของธุรกิจสนามกอล์ฟในจังหวัดภูเก็ต ซึ่งรวมถึง MBK-R ด้วย อย่างไรก็ตาม
เพื่อลดผลกระทบดังกล่าว ในช่วงฤดูฝน MBK-R ก็ได้จัดให้มีมาตรการรองรับ
โดยการจัดการส่งเสริมการขายในลักษณะ Monthly Member
(การตีกอล์ฟได้โดยไม่จำกัดจำนวนรอบ)

สำหรับ ความเสี่ยงของธุรกิจพัฒนาอสังหาริมทรัพย์บริเวณรอบสนามกอล์ฟ ซึ่งดำเนินธุรกิจโดยบริษัท
คริสตัล เลค พร็อพเพอร์ตี้ส์ จำกัด (CLP) ในการก่อสร้างบ้านเพื่อขายจะมีความเสี่ยงดังนี้

1. ความเสี่ยงจากความผันผวนของราคาวัสดุก่อสร้าง

เนื่องจาก การขยายตัวทางเศรษฐกิจภายหลังจากวิกฤตเศรษฐกิจ
ประกอบกับภาวะราคาน้ำมันที่มีการปรับตัวเพิ่มสูงขึ้นตั้งแต่ในช่วง 2 ปีที่ผ่านมา
ประกอบกับอัตราดอกเบี้ยที่มีการปรับสูงขึ้นอย่างต่อเนื่องจากปี 2540
และจากนโยบายขยายการลงทุนต่างๆ ในการพัฒนาโครงสร้างพื้นฐาน (Infrastructure)
ในประเทศของภาครัฐมีเพื่อกระตุ้นเศรษฐกิจ และเพื่อรองรับการเติบโตทางเศรษฐกิจในอนาคต
ส่งผลให้ความต้องการวัสดุก่อสร้างและราคาของวัสดุก่อสร้างในประเทศอันไดแก ปูนซิเมนต
ไม และเหล็ก มีการปรับตัวสูงขึ้น และมีความผันผวนมากขึ้น
ภาวะดังกล่าวได้ส่งผลกระทบไปถึงความต้องการบ้านเพื่ออยู่อาศัย (Demand) ด้วย

อย่างไรก็ดี ภาวะดังกล่าวมีผลกระทบต่อ CLP น้อยลงเนื่องจาก
ความผันผวนในปัจจุบันมีการชะลอตัวลง
และมีแนวโน้มว่าราคาวัสดุก่อสร้างน่าจะเขาสูภาวะปกติและมีความผันผวนน้อยลง นอกจากนี้
และเพื่อรองรับกับผลกระทบที่อาจเกิดขึ้นดังกล่าว CLP
ได้มีมาตรการในการตกลงทำสัญญาจ้างเหมาก่อสร้างบ้านกับกับบริษัทรับเหมาไวลวงหนา
ซึ่งเป็นการป้องกันความเสี่ยงได้อย่างหนึ่ง

2. ความเสี่ยงจากการพึ่งพาผู้รับเหมาก่อสร้างและแรงงานในการก่อสร้าง

ในการก่อสร้างอสังหาริมทรัพย์เพื่อขายนั้น CLPไมมีผู้รับเหมาก่อสร้างเป็นของบริษัทเอง จึงทำให้
CLP มีความเสี่ยงในเรื่องการพึ่งพาผู้รับเหมาก่อสร้างและแรงงานในการก่อสร้าง
กล่าวคือกรณีที่ผู้รับเหมาก่อสร้างไม่สามารถก่อสร้างให้ไดตามกำหนดเวลาก็จะส่งผลให้ CLP
ไม่สามารถส่งมอบสิ่งปลูกสร้างให้แก่ผู้ซื้อตามเวลาที่ตกลงกันได้

อย่างไรก็ดี แม้ที่ผ่านมา CLP
จะยังไมมีปัญหาในเรื่องของการส่งมอบงานก่อสร้างไม่ทันตามกำหนดเวลาก็ตาม
แต่ในการว่าจ้างผู้รับเหมาก่อสร้าง CLP
ก็จะทำการคัดเลือกผู้รับเหมาก่อสร้างที่มีประวัติการทำงานที่ดีกับ CLP
โดยมีการบันทึกรายชื่อผู้รับเหมาที่มีประวัติการทำงาน ระยะเวลาการก่อสร้างและราคา ที่ดี
เพื่อประกอบการตัดสินใจ
และมีการกำหนดการปรับกรณีก่อสร้างไม่ทันตามกำหนดเวลาในสัญญาจ้างเหมาก่อสร้าง
ซึ่งเป็นการลดความเสี่ยงได้ส่วนหนึ่ง

3. ความเสี่ยงในเรื่องของกฎหมาย

เนื่องจาก กฎหมาย ระเบียบ ประกาศ
และข้อกำหนดในเรื่องการจัดสรรที่ดินและกฎหมายที่เกี่ยวข้องในการพัฒนาที่ดินอื่นๆ
รวมถึงขั้นตอนเพื่อปฏิบัติตามกฎหมายดังกล่าว เช่น การกำหนดเขตการใช้ประโยชนที่ดิน
(Zoning) กฎหมายผังเมือง การวางผังจราจร กฎหมายเกี่ยวกับสิ่งแวดล้อม
จะมีการประกาศใช้และเปลี่ยนแปลงทุกๆ 4 ป ซึ่งในระหว่างการก่อสร้างแต่ละโครงการของ CLP
อาจมีการปรับเปลี่ยนข้อกฎหมายดังกล่าว
ที่อาจจะส่งผลกระทบต่อผู้ประกอบการในธุรกิจอสังหาริมทรัพย์โดยทั่วไป เช่น ขั้นตอนการก่อสร้าง
รวมไปถึงต้นทุนค่าใช้จ่าย

อย่างไรก็ดี กฎหมาย ประกาศ และข้อกำหนดเหล่านี้ไมมีผลบังคับย้อนหลัง
กรณีดังกล่าวจึงไม่กระทบกับโครงการก่อสร้างของ CLP
ที่ดำเนินอยู่ก่อนการประกาศเปลี่ยนแปลงแต่อย่างใด ดังนั้น
โครงการเหล่านั้นจึงสามารถดำเนินไปไดตามแผนงาน

ปัจจัยความเสี่ยงของธุรกิจข้าว

ปัจจัยความเสี่ยงของธุรกิจข้าว แบ่งออกเป็น

1. ความเสี่ยงจากราคาวัตถุดิบ

ได้แก่ ความผันผวนของราคาข้าวเปลือก เนื่องจาก ข้าวเปลือกเป็นผลผลิตทางการเกษตร
ซึ่งมีราคาผันผวนขึ้นลงตามความต้องการส่งออก และตามฤดูกาล ทั้งนี้
ตามปกติผลผลิตข้าวนาปีซึ่งเป็นข้าวหอมมะลิและข้าวขาว
จะเริ่มออกในต้นฤดูกาลคือราวเดือนธันวาคม-มกราคม ข้าวเปลือกช่วงดังกล่าวจะมีราคาต่ำ
และจะเริ่มสูงขึ้นจนกระทั่งสูงสุดประมาณปลายฤดู คือในเดือนกันยายน-ตุลาคม

ทั้งนี้ PRG ได้ตระหนักถึงความผันผวนของราคาข้าวเปลือกดังกล่าว
จึงได้มีการดำเนินการเพื่อลดความเสี่ยงด้านราคาข้าวเปลือก ดังนี้

(1) PRG มีไซโลบรรจุข้าวเปลือกขนาดใหญ่จำนวน 70,000 ตัน
ทำให้สามารถเก็บสะสมข้าวเปลือกที่มีราคาถูกในฤดูกาลได้

(2) PRG มีเครื่องอบข้าวที่ทันสมัย
สามารถอบข้าวเปลือกต้นฤดูกาลและข้าวเปลือกนาปรังที่เก็บเกี่ยวระหว่างปีที่มีความชื้นสูงได้

(3) PRG
สามารถบ่มข้าวเปลือกใหม่เป็นข้าวเปลือกเก่าได้ในระยะเวลาอันสั้นทำให้ไม่ต้องเก็บข้าวเปลือกใหม่เป็นเวลานาน
เพื่อรอให้เป็นข้าวเก่า

2. ความเสี่ยงจากราคาข้าวสาร

เป็นความเสี่ยงที่เกิดจากค่านิยมของ ผู้บริโภคคนไทยบางส่วน
ซึ่งหันมาบริโภคข้าวถุงแทนข้าวสารบรรจุกระสอบ ข้อดีของข้าวสารบรรจุถุง คือ
หาซื้อสะดวกและสะอาดกว่าข้าวสารบรรจุกระสอบ

แต่อย่างไรก็ตามข้อด้อยของข้าวสารบรรจุถุง คือ
การปรับตัวของราคาไม่สามารถทำได้รวดเร็วเท่าข้าวสารบรรจุกระสอบ เนื่องจาก
มีการพิมพ์ราคาหน้าถุงไว้ชัดเจน อีกทั้งการปรับราคาข้าวสารบรรจุถุงนั้น
ถึงแม้ว่าจะไม่มีการควบคุมราคา แต่ก็ต้องแจ้งให้กรมการค้าภายในทราบล่วงหน้า

ดังนั้น หากราคาข้าวสารบรรจุกระสอบมีการปรับลดราคาลงอย่างรวดเร็ว
ก็จะทำให้ผู้บริโภคหันไปซื้อข้าวสารบรรจุกระสอบแทนข้าวสารบรรจุถุง
ซึ่งส่งผลให้ยอดขายข้าวสารบรรจุถุงลดลง

อย่างไรก็ตาม PRG ได้มีการวางแผนและดำเนินการขายและส่งเสริมการขายด้านต่างๆ
ให้สอดคล้องกับสภาวะตลาด และดำเนินการอย่างต่อเนื่อง
เพื่อลดความเสี่ยงในด้านราคาและปริมาณ เช่น

การให้ส่วนลดแก่ร้านค้าต่างๆ
การกระจายคลังสินค้ารอบเมืองเพื่อความสะดวกในการขนส่งให้ร้านค้า
การโฆษณาและประชาสัมพันธ์เพื่อเสริมภาพพจน์ของ “ข้าวมาบุญครอง” เป็นต้น

นอกจากนี้ในปีที่ผ่านมาทาง PRG ได้เริ่มผลิตและจัดจำหน่าย “ข้าวมาบุญครอง”
ในรูปแบบของข้าวสารบรรจุกระสอบเพื่อตอบสนองความต้องการของกลุ่มผู้บริโภคในตลาดของข้าวสารบรรจุกระสอบ
ซึ่งเมื่อเป็นเช่นนี้ ไม่ว่าผู้บริโภคจะหันไปบริโภคข้าวสารบรรจุถุง หรือข้าวสารบรรจุกระสอบ
“ข้าวมาบุญครอง” ก็พร้อมตอบสนองในทุกความต้องการของกลุ่มผู้บริโภคในตลาดของข้าวสาร

3. ความเสี่ยงจากการส่งออก

PRG มีนโยบายที่จะส่งออกข้าวสารให้ผู้ซื้อในต่างประเทศมากขึ้น โดยมีสัญญาซื้อขายที่แน่นอน
จึงมีความเสี่ยงอันเกิดจากการไม่ได้รับเงินค่าขายสินค้าและความผันผวนของราคาข้าว ดังนั้น
เพื่อประกันความเสี่ยงจึงต้องมีการเปิด Letter of Credit โดยธนาคารขนาดใหญ่
และจะตกลงราคาก็ต่อเมื่อ PRG มีวัตถุดิบอย่างเพียงพอแล้วเท่านั้น